Vyhodnotenie pripomienkového konania
k návrhu zákona o rodičovskom príspevku

Pripomienkujúci subjekt | Obsah pripomienky | Stanovisko

Všeobecne

Ministerstvo financií SR

Vzhľadom na návrh východísk štátneho rozpočtu na rok 2002 schválených vládou zásadne nesúhlasí s  požadovanou čiastkou  4 853 mil. Sk na rodičovský príspevok

Akceptuje sa; predpokladané náklady sú prehodnotené a účinnosť návrhu zákona je zmenená z 1.júla na 1. novembra 2002

Úrad vlády - sekcia kontroly | Žiada doplniť do predkladacej správy   analýzu súčasného stavu potrieb na jedno dieťa v útlom veku | Neakceptuje sa;  rodičovský príspevok nie je štátna sociálna dávka na dieťa, ale pre rodiča na zabezpečovanie    jeho osobnej starostlivosti o dieťa
Sociálna poisťovňa | Odporúča upraviť v zákone, kedy vzniká  oprávnenej osobe spôsobilosť na právne úkony | Neakceptuje sa; úprava tejto skutočnosti je riešená v iných právnych predpisoch (napr. Obč. zákonník, zákon o rodine)
Slovenská obchodná a priemyselná komora | Odporúča navrhované čiastky rodičovského príspevku  valorizovať „automaticky“ v závislosti od výšky životného minima | Úprava súm príspevku je riešená v § 5 ods. 5

K § 1
Generálna prokuratúra SR

Požaduje vysvetliť, ktoré dieťa   sa nachádza v útlom veku

Akceptuje sa  úpravou textu

K § 2
Ministerstvo obrany SR
Ministerstvo vnútra SR

Dáva na zváženie upraviť podmienky poberania príspevku obidvomi rodičmi a MO SR  zároveň poukazuje na možné komplikácie pri posudzovaní nároku na príspevok, ak rodičia nebudú mať rovnaké trvalé bydlisko

Akceptuje sa úpravou textu

Podmienkou nároku na príspevok nie je rovnaký trvalý pobyt rodičov. Novým softwerom infor. systému na účely štátnej sociálnej podpory a jedným platiteľom sa vylúčia prípadné komplikácie pri súbežnom poskytovaní príspevku obidvom rodičom

Generálna prokuratúra SR
Gen. riaditeľstvo Zboru   väzenskej a justičnej stráže

Odporúča                  priznať rodičovský príspevok len podľa prvej vety odseku 3 a slová „30 po sebe nasledujúcich dní“ nahradiť  slovami „za jeden kalendárny mesiac“

Akceptuje sa úpravou textu

Sociálna poisťovňa

Odporúča doplniť aj o dieťa, ktorého otec zomrel; upraviť odsek 4 tak, aby bolo zrejmé, že príspevok patrí len raz.
Navrhuje riešiť situáciu v prípade, ak sa rodičia nedohodnú

Akceptuje sa úpravou textu

Predpokladá sa, že v záujme riešenia starostlivosti o dieťa sa rodičia dohodnú ktorý z nich  si uplatní nárok na príspevok; ak dôjde k nezhode počas poberania príspevku má platiteľ možnosť využiť zastavenie výplaty príspevku

KOZ SR | Navrhuje upraviť znenie tak, aby rodič nečerpajúci si príspevok súbežne 30 dní mal možnosť si ho čerpať po kratších časových úsekoch napr. pri chorobe dieťaťa | Návrh nevylučuje súbežnú starostlivosť druhého rodiča o dieťa v kratších časových úsekoch;  nárok na príspevok v jednej výške vzniká aj za časť mesiaca (§ 9 ods. 1), ale takto môže platiteľ podľa § 2 ods. 3 vyplácať príspevok druhému rodičovi v súvislosti so starostlivosťou o to isté dieťa len raz
Koordinačný výbor pre problematiku žien | Pripomína, že  návrh zákona nezohľadňuje situáciu, ak sa druhý rodič (otec) určité obdobie sám stará o dieťa | Návrh zákona nevylučuje vznik takejto situácie pri starostlivosti o dieťa

K § 3
Sociálna poisťovňa
Krajský úrad Žilina

Navrhuje v súvislosti s novým zákonníkom práce slová „do šiestich rokov veku“ nahradiť  slovami „do siedmich rokov veku“

Neakceptuje sa; od šiestich rokov veku dieťaťa s dlhodobo nepriaznivým zdravotným stavom poskytuje štát rodičom pomoc v rámci systému sociálnej pomoci

K § 4
KOZ SR

Navrhuje vypustiť § 4

Akceptuje sa

K § 5
Ministerstvo financií SR
Sociálna poisťovňa

Žiada preformulovať odsek 4 a pojem „zamestnanie“ nahradiť slovami „zárobková činnosť“

Akceptuje sa zmenou textu

Úrad vlády – sekcie kontroly
Krajský úrad Trenčín
Krajský úrad Žilina

Navrhujú, aby výška príspevku bola rovnaká ako minimálna mzda

Neakceptuje sa vzhľadom na finančné zdroje štátneho rozpočtu

K § 6
Gen. riaditeľstvo Zboru väzenskej a justičnej stráže

Odporúča doplniť o nový odsek vo veci uplatnenia nároku na príspevok poberaný súbežne podľa § 2 ods. 3

Akceptuje sa zmenou textu    § 2

K § 9
Ministerstvo hospodárstva SR

Nesúhlasí s vyplácaním príspevku za celý kalendárny mesiac, aj keď podmienky nároku boli splnené len za časť mesiaca

Neakceptuje sa; rovnaké zásady platia aj v konaní a pri výplate ďalších štátnych sociálnych dávok

Generálna prokuratúra SR | Odporúča upraviť odsek  4 v súvislosti s  pojmom „pochybnosti“ | Akceptuje sa zmenou textu
Gen. riaditeľstvo Zboru väzenskej a justičnej stráže | Odporúča doplniť ustanovenie o spôsobe výplaty pri súčasnom vyplácaní príspevku | Neakceptuje sa;  ustanovenie o výplate príspevku sa vzťahuje na obidvoch rodičov
Ministerstvo školstva SR | K odseku 5 namieta, že odvolanie nemá odkladný účinok v tej súvislosti, ak je príspevok jediným príjmom rodiny | Ide o príspevok poskytovaný v súvislosti so starostlivosťou o dieťa a nemôže byť jediným príjmom rodiny

K § 10
Ministerstvo hospodárstva SR

Odporúča upraviť text s tým, že zvýšenie alebo zníženie príspevku musí byť priznané odo dňa danej zmeny;
Nesúhlasí s možnosťou neprávom vyplácaného príspevku

Neakceptuje sa s prihliadnutím na § 9 ods. 1

Neakceptuje sa; treba rátať s administratívnou chybou platiteľa

K § 13
Ministerstvo vnútra SR
Ministerstvo hospodárstva SR
Sociálna poisťovňa

Namieta rozpor ustanovenia s Ústavou, podľa ktorej nie je dovolené vstúpiť do obydlia bez súhlasu občana

Akceptuje sa úpravou textu